# RUILA PÕHIKOOLI HOOLEKOGU ISTUNGI PROTOKOLL

**Toimumisaeg ja koht:** 15.01.2024 kell 18.00-19.50, Ruila põhikoolis

**Koosolekul osalesid:** Tiia Rosenberg, Rafael Milerman, Virve-Hella Haavam, Helena Melis, Priit Abiram, Algis Sarapson, Anneli Võõras, Raili Kann, Anna-Magdaleena Kangro, Kristel Jürvetson, Meelis Kolk, Kristi Maajärv, Maarja Lillemäe

**Koosolekut juhatas** Rafael Milerman ja protokollis Virve-Hella Haavam

**Päevakorras:**

1. **Õppetöö korraldus õpetajate streigi ajal**

22.-24. jaanuaril toimub toetusstreik, 25. ja 26. jaanuar tähtajatu streik. Õpetajal on õigus ümber mõelda ja streigist loobuda või katkestada seda ennetähtaegselt.

Haridus- ja Teadusministeeriumist nõue, et ka streigi ajal peab olema kool avatud ja lapsed toidetud. Ruila kool plaanib korraldada karjäärinädala ja kutsutakse esinema erinevaid lektoreid, kes tutvustavad lastele oma ametit või räägivad mingil muul huvipakkuval teemal. Esmaspäev ja teisipäev on lühendatud koolipäevad ja toimub 4 tundi. Kolmapäeval on plaan 1-7. klassi lastele teha töövarjupäev – lapsed lähevad vanemate juurde tööle kaasa ja täidavad selle põhjal töölehe. 8.-9. klass läheb õpetaja Livia Roometsaga Saue Riigigümnaasiumit külastama. Neljapäev ja reede on juba piisavalt õpetajaid, et saaksid tunnid toimuda ning tavapärane koolitöö taastuda. Streikivate õpetajate tunnid asendatakse.

Lasteaia töötajad streigist osa ei võta, kuna oli vähe inimesi, kes soovisid streikida. Seetõttu oleks streigi mõju olnud väike ja lasteaiaõpetajate streigisõnumid üldises streigis kaotsi läinud.

Õpetajad streigi ajal töötasu ei saa ja KOV võtab kooli eelarvest selle osa töötasu ära.

1. **Vanemate akadeemia**

Eelmisel kevadel tuli algklassidega seoses teemaks netikius, millest koorus välja ka füüsiline vägivald. Hetkel läbirääkimisi peetud Diana Poudeliga. Loengud lastele saaks juba streigi nädalal ära teha. Ruila ja Laitse piirkonna õpetajatele ning lastevanematele plaanitakse Vanemate akadeemia korraldada 5. veebruaril kell 18.00.

1. **Kohal algatatud teemad**
* Rattapäevaks pakutakse 24. mai (reede).
* Fotograaf lasteaias-koolis. Uuriti, kas koolil on senise fotograafiga mingi konkreetne kokkulepe või saab uurida ka teisi variante. Lepiti kokku, et tulevasteks sündmusteks püütakse soodsama hinnaga fotograaf leida.
* Helkurikontroll tehakse jaanuari lõpus, 29. või 30. jaanuaril.